Hvordan foregår behandling med Invisalign?
GRATIS KONSULTATION, FORUNDERSØGELSE TIL ET GODT TILBUD OG PRIS Du har nu mulighed for at ringe til Hvidovre Tandklinik, for at få tid til en gratis konsultation. I konsultationen vil vi kigge på dine tænder, samt vurdere om du er den rette kandidat til Invisalign behandling (eller andre tandreguleringsbehandlinger som Inman Aligner eller Clear Aligner). Vi ser også nærmere på den tilpassede pris ift. dit tandsæt. Tandlægen foretager ved konsultationen en undersøgelse, og giver dig en vurdering, med et prisoverslag på behandlingen, og forklarer behandlingsplanen, så du ved, hvad du går ind til og, hvad prisen er, således du kan gå hjem og tænke over behandlingen. Under din ”tænke-tid” har du som altid mulighed for at ringe til os, for at få flere informationer så vi kan hjælpe dig og vejlede dig i dine overvejelser. Prisen på behandlingen kan du se her på siden under priser, og hvis du melder dig ind i sygeforsikringen Danmark, så kan du få et tilskud på cirka 5000 kr., hvilket gør din pris endnu bedre. Kontakt tandlægerne i Hvidovre via kontaktformularen, på e-mail kontakt@hvidovre-tk.dk eller på telefon +45 3675 1223. Når tandlægen har foreslået tandreguleringsbehandling med Invisalign, og du har besluttet dig for, at du gerne vil i gang, så kommer du anden gang, således vi kan undersøge dine tænder yderligere og tage de vigtige aftryk. Aftrykkene af tænderne tages typisk i alginat, hvor vi tager et aftryk af din overmund, et af din undermund samt et sammenbidsaftryk i voks eller silikone. Aftrykkene desinficeres og sendes til teknikeren, som fremstiller skinnerne. GODE ERFARINGER MED AFTAGELIG BØJLE TIL FAIR PRIS I HVIDOVRE, KØBENHAVN Processen (fra aftrykstagning til, at vi har Invisalign-skinnerne på klinikken klar til brug) tager normalvis et par uger. Med skinnerne kommer der ligeledes en computer-animeret 3D film, der viser tændernes aktuelle position, samt, hvordan udviklingen sker gennem behandlingen, og til sidst, hvordan slutresultat kommer til at være. Derved vil du kunne se, hvad dine tænder kommer til at gennemgå og, hvordan det ender.